‘গাছ লাগান, পরিবেশ বাঁচান’ এই স্লোগানকে সামনে রেখে সোমবার সকালে শেরপুরের শ্রীবরদী উপজেলা পরিষদ চত্বরে বৃক্ষরোপন কর্মসূচি উপলক্ষে প্রস্তুতিমুলক সভা অনুষ্ঠিত হয়েছে। প্রধানমন্ত্রীর নির্দেশনা অনুযায়ী দূর্যোগ প্রশমন এবং পরিবেশের ভারসাম্য রক্ষায় আগামী ২৪ অক্টোবর শ্রীবরদীতে বৃক্ষরোপন কর্মসূচি অনুষ্ঠিত হবে। এ উপলক্ষে উপজেলা নির্বাহী অফিসার খালেদা নাছরিনের সভাপতিত্বে ও বালিজুরি রেঞ্জ কর্মকর্তা তরিকুল ইসলামের সঞ্চালনায় বক্তব্য রাখেন পৌর মেয়র আবু সাঈদ, থানা ভারপ্রাপ্ত কর্মকর্তা রেজাউল হক, উপজেলা পরিষদ ভাইস চেয়ারম্যান আব্দুল্লাহ আল মামুন দুলাল, মুক্তিযোদ্ধা সংসদ কমান্ডার আমিনুল ইসলাম, কৃষি অফিসার নাজমুল হাসান, মাধ্যমিক শিক্ষা অফিসার রহুল আলম তালুকদার ও প্রকল্প বাস্তবায়ন কর্মকর্তা রকিবুল হাসান প্রমূখ।